केंद्र सरकार और प्रधानमंत्री मोदी के देश व्यापी विरोध के तहत शुक्रवार को कोयलांचल धनबाद में भी जिला कांग्रेस इकाई द्वारा काला दिवस मनाया गया. नोटबंदी को लेकर इस विरोध में सिटी सेंटर गांधी गांधी चौक से रणधीर वर्मा चौक के बीच एक विशाल जुलूस निकाला गया. वहीं नोटबंदी की दूसरी वर्षगांठ पर कांग्रेस ने विरोध प्रदर्शन करने के साथ प्रधानमंत्री पुतला भी दहन किया. विरोध प्रदर्शन में शामिल ज़्यादातर कोंग्रेसियों को फोटो खिचवाने की होड मची रही. यहां तक कोंग्रेसी नेता पीएम पद की गरिमा को भूलते हुए पुतला दहन के दौरान पीएम की फोटो लगी पुतले को लात मारते नजर आए. लेकिन उनको अपने प्रदर्शन कोई अफसोस नहीं था. धनबाद जिला कांग्रेस जिलाध्यक्ष ब्रजेन्द्र प्रसाद सिंह ने नोटबंदी को जनता के साथ धोखा करार दिया. उन्होंने कहा कि नोटबंदी ने देश के विकास को पीछे धकेला है. इससे बेरोजगारी और गरीबी बढ़ी है लेकिन फायदा कुछ नहीं हुआ. जिस कलाधान को लेकर यह किया गया था, वह भी सामने नहीं आया.